Държавен вестник, бр. 86, 2012 г., стр. 9

БРОЙ  86	
Д Ъ Р Ж А В Е Н  В Е С Т Н И К 	
СТР.  9  
Раздел II
Данни за определяне на коефициента на из­
ползване на ПИК
Чл. 35. (1) При избора на данни за оп­
ределяне на коефициента на използване на 
ПИК се използват статистически данни за 
разпределението на вятъра за максимално 
възможен по продължителност период, но не 
по-малък от 5 години. 
(2) Използваните данни е необходимо да 
бъдат получени в резултат на не по-малко от 
8 измервания на ден, провеждани през равни 
интервали от време.
(3) При възможност пистите на едно летище 
се разполагат и ориентират така, че направ­
ленията им за излитане и кацане да имат 
минимално шумово влияние върху жилищни 
райони и други чувствителни райони на шум 
близо до летището, за да се избегнат бъдещи 
проблеми с шума.
Раздел III
Разположение на праговете на ПИК
Чл. 36. (1) Прагът на ПИК се разполага 
в края на изкуствената настилка на ПИК с 
изключение на случаите, когато изборът на 
друго разположение произтича от съображе­
ния от експлоатационен характер съгласно 
приложение № 6.
(2) Когато е необходимо да се промени мес­
тоположението на прага на ПИК се вземат под 
внимание различните фактори, които могат 
да имат значение за разполагането на прага. 
(3) Когато промяната по ал. 2 се налага 
поради негодността на ПИК за експлоата­
ция, между негодната за експлоатация площ 
и изместения праг следва да има наличен 
разчистен и подравнен участък с дължина 
най-малко 60 m.
(4) След челото на ПИК се предвижда 
допълнителна дистанция, за да бъдат изпъл­
нени изискванията за крайните участъци за 
безопасност (RESA).
Раздел IV
Фактическа дължина на главна или спома­
гателна ПИК
Чл. 37. (1) Фактическата дължина, която 
следва да се предвиди при проектиране на 
главната ПИК, следва да бъде достатъчна, за 
да отговори на експлоатационните изисквания 
на самолетите, за които е предназначена, и 
не може да бъде по-малка от най-голямата 
дължина, определена, отчитайки корекциите 
за местните условия и техническите характе­
ристики за излитане и кацане на съответните 
самолети.
(2) Разпоредбата на ал. 1 не се прилага в 
случаите на чл. 39.
(3) Изискванията по ал. 1 не означават за­
дължително осигуряване на експлоатация на 
критичния самолет с максималната му маса.
(4) При определяне на дължината на ПИК, 
както и при преценка на необходимостта от 
използване на ПИК за излитане и кацане в 
двете направления, се спазват изискванията, 
свързани с излитането и кацането.
(5) Към местните условия, които се отчитат 
по ал. 1, се отнасят надморската височина, 
температурата, надлъжният наклон на ПИК, 
влажността и характеристиката на настилката 
на ПИК.
Чл. 38. (1) Дължината на спомагателна 
ПИК се определя по начина, по който се 
определя и дължината на основната ПИК.
(2) Дължината на една спомагателна ПИК 
следва да бъде достатъчна за самолетите, за 
които е предназначена като спомагателна на 
други ПИК, така че коефициентът за използ­
ване да е най-малко 95 на сто.
Раздел V
ПИК, свързани с КУС или участъците, сво­
бодни от препятствия
Чл. 39. (1) Когато към ПИК се свързва 
крайният участък за спиране или участъкът, 
свободен от препятствия, и фактическата 
дължина на ПИК е по-къса от посочената в 
чл. 37 и 38, ПИК може да се счита за прием­
лива, ако всяко предвидено свързване на ПИК 
с крайния участък за спиране и участъка, 
свободен от препятствия, допуска възможност 
за спазване на експлоатационните изисквания 
за излитане и кацане на самолетите, за които 
е предназначена ПИК.
(2) Изискванията относно използването 
на крайните участъци за спиране и участъ­
ците, свободни от препятствия, са посочени 
в приложение № 7.
Раздел VI
Широчина на ПИК 
Чл. 40. (1) Широчината на ПИК е не по-
малка от:
1. за летище с посочен кодов номер 1а:
а) 18 m – за посочени кодови букви А или В;
б) 23 m – за посочена кодова буква С;
2. за летище с посочен кодов номер 2а:
а) 23 m – за посочени кодови букви А или В;
б) 30 m – за посочена кодова буква С;
3. за летище с посочен кодов номер 3:
а) 30 m – за посочени кодови букви А, В 
или С;
б) 45 m – за посочена кодова буква D;
4. за летище с посочен кодов номер 4:
а) 45 m – за посочени кодови букви C, D 
или E;
б) 60 m – за посочена кодова буква F.
(2) Широчината на ПИК, оборудвана за 
точен подход за кацане, е не по-малка от 30 
m, когато е посочен кодов номер 1 или 2.
(3) Комбинациите на кодовите номера и 
букви, за които са определени различните 
широчини, се изготвят на базата на типови 
характеристики на самолети.